
PRÀCTICA – 3       OSMOSI
• Objectiu
Comprovar processos d’osmosi.
• Material
Patata, aigua destil·lada, sal, plaques de petri, espàtula, ganivet, balança electrònica i paper de filtre. 
• Procediment
1. Ompliu dues plaques de petri amb aigua destil·lada. (Important: Deixeu que falti una mica per arribar a dalt.)
2. Agafeu amb l’espàtula una cullerada de sal i la introduïu en una de les plaques de petri. Remeneu bé fins que quedi tota la sal dissolta.
3. Peleu la patata amb el ganivet. Talleu dues rodanxes de patata d’uns 4 mm de gruix.
4. Eixugueu bé les rodanxes de patata amb paper de filtre. 
5. Peseu les rodanxes de patata per separat, i anoteu el pes inicial de cadascuna.
6. Introduïu una rodanxa de patata en la placa de petri que hi ha la dissolució salina i l’altra en la placa de petri que només hi ha aigua destil·lada.
7. Al cap de 30 minuts traieu les rodanxes de patata de dins de les plaques de petri. 
8. Eixugueu bé les rodanxes de patata amb paper de filtre.
9. Peseu les rodanxes de patata per separat, i anoteu el pes final de cadascuna.

